**ΘΕΜΑ :** Όριο προσυμβατικού ελέγχου συγχρηματοδοτούμενου Έργου

Ημ/νία υποβολής: ***29/08/2023***

**Ερώτηση**

Σε διαγωνισμό έργου με προϋπολογισμό 1.500.000 (μαζί με ΦΠΑ) και χρηματοδότηση από Ε.Ε. το ερώτημα είναι **αν θα πρέπει να σταλεί για προσυμβατικό στον Επίτροπο**?

Στο κλιμάκιο δεν θα πάει αφού πρέπει να έχει προϋπολογισμό πάνω από 5.000.00 €.

Η Αποκεντρωμένη σύμφωνα με το άρθρο 225 του Ν.3852/2010 έχει κάνει έλεγχο της απόφασης κατακύρωσης.

**Απάντηση:**

Σε σχέση με την υπαγωγή στον προσυμβατικό έλεγχο έργων, προμηθειών και υπηρεσιών ισχύουν τα οριζόμενα στο **Άρθρο 324 του Ν. 4700/2020 Υπαγωγή στον προσυμβατικό έλεγχο**

(ΣΣ: Σύμφωνα με το Άρθρο 383 του εν λόγω Νόμου έναρξη ισχύος αυτού από τη δημοσίευσή του στην Εφημερίδα της Κυβερνήσεως (ήτοι την 29η Ιουνίου 2020, εκτός αν προβλέπεται διαφορετικά στις επιμέρους διατάξεις του).

«1**. Στις συμβάσεις έργων, προμηθειών και υπηρεσιών, καθώς και στις συμβάσεις αγοράς ακινήτων, που συνάπτονται από το Δημόσιο, τους οργανισμούς τοπικής αυτοδιοίκησης και τα νομικά τους πρόσωπα, τα λοιπά νομικά πρόσωπα δημοσίου δικαίου και τις δημόσιες επιχειρήσεις ή οργανισμούς, η προϋπολογιζόμενη δαπάνη των οποίων υπερβαίνει το ποσό του ενός εκατομμυρίου επτακοσίων χιλιάδων (1.700.000) ευρώ, μη συμπεριλαμβανομένου του φόρου προστιθέμενης αξίας, διενεργείται υποχρεωτικά έλεγχος νομιμότητας, πριν από τη σύναψή τους από Κλιμάκιο του Ελεγκτικού Συνεδρίου.**»

\*\*\* Η παρ.1 τροποποιήθηκε ως άνω με το άρθρο 51 Ν.5016/2023, ΦΕΚ Α` 21/04.02.2023.

 2. Στις συμβάσεις έργων, προμηθειών και υπηρεσιών, καθώς και στις συμβάσεις αγοράς ακινήτων, που συνάπτονται **από το Δημόσιο, τους οργανισμούς τοπικής αυτοδιοίκησης και τα νομικά τους πρόσωπα, καθώς και τα λοιπά νομικά πρόσωπα δημοσίου δικαίου, η προϋπολογιζόμενη δαπάνη των οποίων υπερβαίνει το ποσό των τριακοσίων χιλιάδων (300.000,00) ευρώ, μη συμπεριλαμβανομένου του φόρου προστιθέμενης αξίας, και μέχρι το όριο της παρ. 1, διενεργείται υποχρεωτικά έλεγχος νομιμότητας** πριν από τη σύναψή τους **από τον Επίτροπο του Ελεγκτικού Συνεδρίου** που είναι αρμόδιος για τον κατασταλτικό έλεγχο των λογαριασμών των υπηρεσιών ή φορέων αυτών.

3. Ειδικά για τις συμβάσεις των παρ. 1 και 2, που συγχρηματοδοτούνται από ενωσιακούς πόρους, συμπεριλαμβανομένων των συμβάσεων που συνάπτονται στο πλαίσιο του Ταμείου Ανάκαμψης και Ανθεκτικότητας, καθώς και αυτών που συγχρηματοδοτούνται από πόρους του Ευρωπαϊκού Οικονομικού Χώρου, διενεργείται υποχρεωτικά έλεγχος νομιμότητας πριν από τη σύναψή τους από Κλιμάκια του Ελεγκτικού Συνεδρίου, εφόσον η προϋπολογιζόμενη δαπάνη, μη συμπεριλαμβανομένου του φόρου προστιθέμενης αξίας, υπερβαίνει το ποσό των πέντε εκατομμυρίων (5.000.000) ευρώ.».

\*\*\* Η παρ.3 τροποποιήθηκε ως άνω με το άρθρο 135 παρ.1 Ν.4926/2022,ΦΕΚ Α 82/20.04.2022, και, σύμφωνα με την παρ.2 του αυτού άρθρου, **καταλαμβάνει και τις συμβάσεις που έχουν συναφθεί πριν από την έναρξη ισχύος του νόμου αυτού.**

**Εξαιρέσεις από τον προσυμβατικό έλεγχο**: ***Άρθρο 325 του ν. 4700/2020***

***Συνεπώς* σε σχέση με το ερώτημά σας*:***

***Το έργο Π/Υ 1.500.000 (μαζί με ΦΠΑ) και χρηματοδότηση από Ε.Ε. πρέπει να σταλεί (ΣΎΜΦΩΝΑ ΜΕ ΤΗΝ ΑΝΩΤΈΡΩ ΠΑΡ. 2) για προσυμβατικό στον* Επίτροπο του Ελεγκτικού Συνεδρίου** που είναι αρμόδιος για τον κατασταλτικό έλεγχο των λογαριασμών των υπηρεσιών ή φορέων αυτών.

Με εκτίμηση

***ΖΗΣΗΣ ΠΑΠΑΣΤΑΜΑΤΗΣ***

***dimosies-symvaseis.gr***

email: ***zpapastamatis@gmail.com***

Τηλ. Επικοινωνίας :*6945558980*